ਕੁਈਰ ਅਜ਼ਾਦੀ ਮੁੰਬਈ
ਕੁਈਰ ਅਜ਼ਾਦੀ ਮੁੰਬਈ ਪ੍ਰਾਈਡ ਮਾਰਚ, ਜਿਸਨੂੰ ਕੁਈਰ ਆਜ਼ਾਦੀ ਮਾਰਚ ਅਤੇ ਮੁੰਬਈ ਪ੍ਰਾਈਡ ਮਾਰਚ ਵੀ ਕਿਹਾ ਜਾਂਦਾ ਹੈ, ਇੱਕ ਸਾਲਾਨਾ ਐਲ.ਜੀ.ਬੀ.ਟੀ. ਪ੍ਰਾਈਡ ਮਾਰਚ ਹੈ, ਜੋ ਮਹਾਰਾਸ਼ਟਰ, ਭਾਰਤ ਦੀ ਰਾਜਧਾਨੀ ਮੁੰਬਈ ਸ਼ਹਿਰ ਵਿੱਚ ਆਯੋਜਿਤ ਕੀਤਾ ਜਾਂਦਾ ਹੈ। ਇਹ ਆਮ ਤੌਰ 'ਤੇ ਗੋਵਾਲੀਆ ਟੈਂਕ (ਪ੍ਰਸਿੱਧ ਤੌਰ 'ਤੇ ਅਗਸਤ ਕ੍ਰਾਂਤੀ ਮੈਦਾਨ ਵਜੋਂ ਜਾਣਿਆ ਜਾਂਦਾ ਹੈ) ਤੋਂ ਸ਼ੁਰੂ ਹੁੰਦਾ ਹੈ ਅਤੇ ਗਿਰਗਾਉਮ ਚੌਪਾਟੀ 'ਤੇ ਸਮਾਪਤ ਹੁੰਦਾ ਹੈ। ਇਹ ਪ੍ਰਾਈਡ ਵੀਕ ਦੇ ਨਾਲ, ਐਲ.ਜੀ.ਬੀ.ਟੀ.ਕਿਉ.ਏ. ਭਾਈਚਾਰੇ ਦੇ ਅਧਿਕਾਰਾਂ ਲਈ ਕੰਮ ਕਰਨ ਵਾਲੀਆਂ ਸੰਸਥਾਵਾਂ ਅਤੇ ਵਿਅਕਤੀਆਂ ਦੇ ਸਮੂਹ, ਕੁਈਰ ਅਜ਼ਾਦੀ ਮੁੰਬਈ (ਸੰਖੇਪ ਵਿੱਚ ਕਿਉ.ਏ.ਐਮ.) ਦੁਆਰਾ ਆਯੋਜਿਤ ਕੀਤਾ ਜਾਂਦਾ ਹੈ। ਮਾਰਚ ਦੇ ਭਾਗੀਦਾਰਾਂ ਵਿੱਚ ਭਾਰਤ ਅਤੇ ਬਾਹਰੋਂ ਐਲ.ਜੀ.ਬੀ.ਟੀ.ਕਿਉ.ਆਈ.ਐਚ. ਭਾਈਚਾਰੇ ਦੇ ਲੋਕ ਅਤੇ ਉਨ੍ਹਾਂ ਦੇ "ਸਿੱਧੇ ਸਹਿਯੋਗੀ" ਸ਼ਾਮਲ ਹੁੰਦੇ ਹਨ। ਕੁਈਰ ਗੌਰਵ ਦਾ ਜਸ਼ਨ ਹੋਣ ਦੇ ਨਾਲ-ਨਾਲ, ਪ੍ਰਾਈਡ ਮਾਰਚ ਅਤੇ ਸਬੰਧਤ ਸਮਾਗਮ ਬਰਾਬਰ ਅਧਿਕਾਰਾਂ ਦੀ ਮੰਗ ਕਰਨ ਦਾ ਪਲੇਟਫਾਰਮ ਵੀ ਹੈ।